Ерих Фрид
Въпроси и отговори

Превод от немски: Венцеслав Константинов, —

chitanka.info

Къде живее тя?

В къщата при отчаянието

С кого е сродна?

Със смъртта и страха

Къде ще иде

когато си тръгне?

Това никой не знае

Откъде е дошла?

От съвсем близо или съвсем далеч

Колко дълго ще остане?

Ако имаш сполука

докато си жив

Какво ще иска от тебе?

Нищо или всичко

Какво означава това?

Че е едно и също

Какво ще ти даде

— или пък на мене — за всичко това?

Точно толкова колкото ще ти вземе

Тя не запазва нищо

Ще те държи ли

— или пък мене — в плен

или ще ни освободи?

Може да ни се случи

да ни дари свободата

Да сме свободни от нея

Това добро ли е или лошо?

То е най-лошото

което може да ни се случи

Какво всъщност е тя

и как можем да я определим?

Знае се: Бог е казал

че той е тя

1979

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.